Vestre Gausdal kirke

Vestre Gausdal kirke (Nykirken) er en laftet korskirke i Gausdal kommune, Innlandet fylke. Den ble oppført i 1781 og innviet i 1784. Kirken erstattet trolig en tømmerkirke fra 1665 som i sin tur hadde erstattet Bødalen stavkirke. Samtidig ble kirkestedet flyttet til Forset lenger nede i dalen. Den laftede Bødalskirken fra 1665 ble trolig nedlagt i årene omkring dette. Det later imidlertid til at den ikke ble revet umiddelbart. Ifølge lokale tradisjoner skal den ha vært i bruk blant annet som forsamlingslokale en hundre års tid etterpå. Kirken har ca. 400 plasser. I kirken er en figur av Madonna med barnet samt en bispefigur, begge fra middelalderen. Det er kirkegård ved kirken. Referanser Litteratur Vestre Gausdal kirke 1784-1984. Vestre Gausdal menighetsråd. 1984. ISBN 82-7275-030-9. Vestre Gausdal hovudkyrkje 1784-1934. Lillehammer. 1934. Rasmussen, Alf Henry (1993). «Vestre Gausdal kirke (Nykirken)». Våre kirker. Norsk kirkeleksikon. Kirkenær: Vanebo forlag. s. 604. ISBN 82-7527-022-7. Eksterne lenker (no) «Vestre Gausdal kirke». Kirkesøk. Den norske kirke. Gausdal kirkelige fellesråd (no) «Vestre Gausdal kirke». Kulturminnesøk. Riksantikvaren – Direktoratet for kulturminneforvaltning.